หุ้นภาคเช้าปิด 797.54 จุด
ตลาดหุ้นภาคเช้าปิดที่ระดับ 797.54 จุด เพิ่มขึ้น 0.23 จุด (+0.03%)มูลค่าการซื้อขาย 10,646.28 ล้านบาท
2 ก.ค. 2553

ตลาดหุ้นภาคเช้าปิดที่ระดับ 797.54 จุด เพิ่มขึ้น 0.23 จุด (+0.03%)มูลค่าการซื้อขาย 10,646.28 ล้านบาท
นักวิเคราะห์ฯระบุตลาดหุ้นไทยเช้านี้แกว่งตัวในกรอบแคบ ส่วนใหญ่อยู่ในแดนบวกหลังจากได้แรงซื้อหุ้นแบงก์และสื่อสารพยุงไว้ ส่วนบ่ายคาดว่ายังแกว่งตัวกรอบแคบเช่นเดียวกัน เชื่อว่าตลาดหุ้นไทยยังดีกว่าตลาดอื่น แม้ยังคงกังวลจากปัจจัยต่างประเทศที่คืนนี้สหรัฐจะประกาศตัวเลขเศรษฐกิจสำคัญ พร้อมให้แนวรับ 791 แนวต้าน 804 จุด
ตลาดหลักทรัพย์ ปิดช่วงเช้าวันนี้ที่ระดับ 797.54 จุด เพิ่มขึ้น 0.23 จุด (+0.03%)มูลค่าการซื้อขาย 10,646.28 ล้านบาท    
การซื้อขายหลักทรัพย์ตลาดดหุ้นไทยช่วงเช้าวันนี้ส่วนใหญ่แกว่งตัวในแดนบวก ดัชนีหุ้นไทยแตะจุดสูงสุดที่ 801.15 จุด และ แตะจุดต่ำสุดของวันที่ 796.93 จุด
นางสาวธีรดา ชาญยิ่งยงค์ ผู้ช่วยผู้อำนวยการฝ่ายวิจัย บล.ฟิลลิป(ประเทศไทย)กล่าวว่า ตลาดหุ้นไทยเช้าวันนี้ส่วนใหญ่จะแกว่งตัวในแดนบวก แต่ยังคงเป็นการแกว่งตัวในกรอบแคบๆ เพราะนักลงทุนยังรอดูสถานการณ์ในต่างประเทศที่คืนนี้จะมีการประกาศตัวเลขชี้วัดทางเศรษฐกิจที่สำคัญของสหรัฐ อาทิ ตัวเลขการจ้างงาน รวมถึงปัจจัยความกังวลเรื่องปัญหาของยุโรปยังคงมีอยู่ 
ทั้งนี้ ตลาดหุ้นไทยยังคงถือว่า Outperform กว่าตลาดหุ้นอื่นๆ และโชคดีที่วานนี้ตลาดหุ้นต่างประเทศลดลงแรง แต่ตลาดหุ้นไทยปิดทำการ 
อย่างไรก็ตาม แนวโน้มช่วงบ่ายตลาดหุ้นไทยยังคงแกว่งตัวในกรอบแคบ และนักลงทุนยังเลือกลงทุนหุ้นรายตัว อาทิ กลุ่มสื่อสารที่มีข่าวความคืบหน้าเกี่ยวกับ 3G, กลุ่มแบงก์เรื่องผลประกอบการไตรมาส 2/53 และ หุ้น บมจ.ช.การช่าง(CK)เรื่องได้งานรถไฟฟ้าสายสีน้ำเงินสัญญา 1-2 
แนะนำนักลงทุนระมัดระวังเพราะที่ผ่านมาตลาดหุ้นไทย Outperform ตลาดหุ้นอื่นมาตลอด จึงกังวลถ้าปรับตัวลดลงจะลงแรงกว่าตลาดหุ้นอื่นได้ 
กรอบการลงทุนให้แนวรับที่ 791 จุด และแนวต้านที่ 804 จุด 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่          TMB  มูลค่าการซื้อขาย 1,309.13 ล้านบาท ปิดที่   1.47 บาท  เพิ่มขึ้น 0.05 บาท                 PTT  มูลค่าการซื้อขาย   715.19 ล้านบาท ปิดที่ 244.00 บาท  ลดลง  2.00 บาท          CPF  มูลค่าการซื้อขาย   663.09 ล้านบาท ปิดที่  20.60 บาท  เพิ่มขึ้น 0.30 บาท                      IVL  มูลค่าการซื้อขาย   483.48 ล้านบาท ปิดที่  21.90 บาท  ลดลง  0.10 บาท          CK   มูลค่าการซื้อขาย   402.03 ล้านบาท ปิดที่   6.95 บาท  เพิ่มขึ้น 0.10 บาท